Държавен вестник, бр. 88, 2009 г., стр. 21

БРОЙ  88	
Д Ъ Р Ж А В Е Н  В Е С Т Н И К 	
СТР.  21  
14. участва в дейността по остойностяване 
на медицинските дейности в изпълнение на 
национални и регионални програми и проек­
ти, по които държавата финансира лечебните 
заведения;
15. участва в разработването на проекти 
на договори с лечебни заведения за болнична 
и извънболнична помощ;
16. оказва методическа помощ на всички 
структурни звена в системата на министер­
ството, както и на лечебните заведения по 
въпросите на методологиите за финансиране 
в здравеопазването;
17. участва в международни, национални и 
регионални проекти, семинари и обучителни 
програми в областта на здравеопазването и 
здравния мениджмънт;
18. участва в разработването на критериите 
и необходимите данни за изграждане на на­
ционална здравна информационна система и 
необходимите за това документи и формуляри.
Раздел VIІI
Организация на работата в министерството
Чл. 40. (1) Всички документи, получени 
в министерството, се завеждат в единна ин­
формационна система за документооборот от 
дирекция „Канцелария, протокол и връзки с 
обществеността“.
(2) При завеждането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Служебните преписки подлежат на 
насочване според адресата им.
(4) Насочването се извършва от министъра 
или от главния секретар и заместник-минист­
рите съобразно разпределението на ресорите.
(5) Всички сигнали, свързани със злоу­
потреби с власт и корупция, се разпределят 
на инспектората, проучват се от него и се 
докладват на министъра. Сигнали за злоу­
потреби с власт и за корупция, свързани със 
служители на инспектората, се изпращат на 
министъра.
Чл. 41. (1) Министърът, заместник-мини­
стрите, главният държавен здравен инспектор 
и главният секретар разпределят служебните 
преписки с резолюция до съответните ръко­
водители на административни звена. Резолю­
цията съдържа указания, срок за изпълнение, 
дата и подпис.
(2) Насочването на материалите, включени 
за разглеждане в дневния ред на заседания­
та на Министерския съвет, се извършва от 
главния секретар.
(3) Ръководителите на административни 
звена възлагат с резолюция изработването на 
служебните преписки на определен служител.
Чл. 42. В изпълнение на функциите и поста­
вените конкретни задачи административните 
звена изготвят становища, отчети, доклади, 
докладни записки, анализи, програми, концеп­
ции, позиции, информации, паметни бележки, 
проекти на решения по конкретни въпроси, 
вътрешни актове, проекти на нормативни 
актове и други документи.
Чл. 43. Административните звена пряко 
си взаимодействат по въпроси от смесена 
компетентност, като водещата дирекция об­
общава окончателното становище.
Чл. 44. Съгласуваността и оперативността 
по дейности, отнасящи се до две или повече 
дирекции, се осигурява чрез спазването на 
следния ред на работа:
1. обща координация:
а) с резолюция на министъра, заместник-
министър, главния държавен здравен инспек­
тор, главния секретар и директор на дирекция 
върху преписките се посочват водещото звено, 
конкретните задачи за изпълнение и указания 
за работа, както и срок за изпълнение;
б) водещото звено, посочено на първо място 
в резолюцията, е основен изпълнител по въз­
ложената задача и главен координатор, който 
осъществява необходимата съгласуваност 
между звената; отговорните звена изпращат на 
водещото звено своето становище по въпроси 
от съвместна компетентност;
в) документите, изготвени от две и повече 
звена, се съгласуват от техните ръководители;
2. субординация:
а) ръководителите на звената докладват 
на ресорния заместник-министър, на главния 
държавен здравен инспектор и на главния 
секретар въпросите от своята компетентност, 
както и изпълнението на възложените им 
задачи;
б) ръководителите на административни 
звена или служители, които са пряко подчи­
нени на министъра, докладват на него;
3. взаимна информираност:
а) аналитични доклади, информации, па­
метни бележки и други материали от общ 
характер се предоставят на заинтересуваните 
административни звена;
б) административни звена, получили ин­
формация и материали от компетентността 
и на други звена, съобщават това на заинте­
ресуваните по съответния ред;
4. контрол по изпълнението:
а) общият контрол по изпълнението на 
поставените задачи се осъществява от ди­
рекция „Канцелария, протокол и връзки с 
обществеността“;
б) ръководителите на административните 
звена в министерството осъществяват цялостен 
контрол върху дейността на звеното, както и 
по изпълнението на задачите, произтичащи 
от функционалната им компетентност;
в) министърът, заместник-министрите и 
главният секретар определят експерти, които 
следят за изпълнението на поставените от 
тях задачи.